Esok Masih Ada

Esok Masih Ada merupakan sebuah filem drama jenayah Malaysia 1980.Judul filem:Esok Masih Ada Filem Esok Masih Ada  diterbitkan dalam bentuk filem warna.

Filem Esok Masih Ada mula ditayangkan pada 1980 di pawagam seluruh negara. Menampilkan Jins Shamsuddin, Azean Irdawaty, Christine Teoh dan ramai lagi.

Lagu tema Esok Masih Ada dinyanyikan oleh kumpulan Carefree.

Pengarah
Filem Esok Masih Ada diarah oleh pengarah Jins Shamsuddin pada 1980.

Sinopsis
ASP Zamri adalah seorang pegawai kanan polis yang berjaya, tetapi gagal membina sebuah keluarga bahagia. Kematian anaknya akibat penyakit leukemia, menghampakan hidupnya. Perkenalannya dengan Marina, anak gadis En. Cheong, seorang pengurus Malayan Banking Berhad  membibitkan kemesraan. Segalanya berpunca apabila ASP Zamri membebaskan En. Cheong dari tawanan sekumpulan ahli kongsi gelap yang merompak banknya dan menjadikannya sebagai tebusan. Marina sebenarnya ada hubungan dengan Albert. Albert pula mempunyai hubungan dengan Ramon, ketua kumpulan kongsi gelap. Albert sebenarnya hanya mempergunakan Marina bagi tujuan jenayahnya apabila beliau menyuruh Ramon menculik Marina. Namun, Marina berjaya diselamatkan selepas Albert dan Ramon berjaya ditumpaskan dalam dua serbuan polis yang berasingan. Kerana simpati pada Zamri yang inginkan anak, Cheong mendesak Marina berkahwin dengan Zamri. Mereka berkahwin walaupun mendapat tentangan daripada ibu Marina. Perkahwinan itu di kurniakan seseorang anak lelaki yang bernama Jefri, yang kemudiannya di serahkan kepada Faridah, isteri pertamanya. Zamri banyak menghabiskan masa bersama Faridah dan Jefri. Marina merasakan kehausan kasih sayang.

Pelakon
 Jins Shamsuddin sebagai ASP Zamri
 Azean Irdawaty sebagai Faridah
 Christine Teoh sebagai Marina
 S. Roomai Noor sebagai Dato' Zakaria, bapa ASP Zamri 
 Umi Kalthum sebagai ibu ASP Zamri 
 Rosnah Abdul Rahman sebagai Teman wanita Albert 
 A. Rahim sebagai Ramon, ketua kongsi gelap 
 Hj. Taufik Kang Teck Lee sebagai En. Cheong, bapa Marina dan Pengurus Maybank
 Lily Cheniah sebagai Isteri En. Cheong
 Albert Lee sebagai Albert, teman lelaki Marina dan dalang penculikan Marina 
 Firdaus Abdullah sebagai Epi
 Carefree sebagai dirinya sendiri

Pelakon yang mewakili PDRM
 Roslan Ahmad sebagai Inspektor Roslan
 Latifi Ahmad sebagai Kawan kepada ASP Zamri
 Abdul Rahman Ahmad sebagai Penembak tepat UTK (tidak dikreditkan)

Lagu
 Esok Masih Ada. (Carefree)

Anugerah dan pencalonan
 Festival Filem Malaysia Pertama, 1980
 Pelakon Wanita Terbaik - Azean Irdawaty
 Jurukamera Terbaik - S. Mohan
 Pertandingan: Festival Filem Asia Pasifik ke-26, 1980 (Jakarta)
 Anugerah Khas Mitra - Tema terbaik ke arah perpaduan kaum

Lihat juga
 Filem Malaysia tahun 1980

Rujukan 


Pautan luar

 Esok Masih Ada / 1980 - Filem Malaysia

Esok Masih Ada
Esok Masih Ada
Kategori:Filem bahasa Melayu